**ตัวอย่างข้อสอบ**

**ศูนย์ดำรงธรรม**

**..........................**

๑. ศูนย์ดำรงธรรมกระทรวงมหาดไทย จัดตั้งเมื่อใด

 **ตอบ** ตามคำสั่ง มท. ที่ 612/2545 ลงวันที่ ๑๖ ธันวาคม ๒๕๔๕

๒. ประกาศ คสช. ฉบับที่ 96/2557 ลงวันที่ ๑๘ กรกฎาคม ๒๕๕๗ เรื่อง การจัดตั้งศูนย์ดำรงธรรม ประกาศ

 ในราชกิจจานุเบกษา เมื่อใด

 **ตอบ** วันที่ ๒๓ กรกฎาคม ๒๕๕๗

๓. ประกาศ คสช. ฉบับที่ 96/2557 ลงวันที่ ๑๘ กรกฎาคม ๒๕๕๗ เรื่อง การจัดตั้งศูนย์ดำรงธรรม

 มีผลใช้บังคับ เมื่อใด

 **ตอบ** วันที่ ๒๓ กรกฎาคม ๒๕๕๗

๔. ประกาศ คสช. ฉบับที่ 96/2557 ลงวันที่ ๑๘ กรกฎาคม ๒๕๕๗ เรื่อง การจัดตั้งศูนย์ดำรงธรรม

 มีวัตถุประสงค์ อย่างไร

 **ตอบ** เพื่อเพิ่มประสิทธิภาพการบริหารงานระดับจังหวัดและให้การปฏิบัติงานของส่วนราชการในจังหวัด

สามารถให้บริการประชาชนได้อย่างเสมอภาค มีคุณภาพ รวดเร็ว ลดขั้นตอนการปฏิบัติงาน

 และประชาชนได้รับความพึงพอใจ

๕. บทบาท ภารกิจของศูนย์ดำรงธรรมจังหวัด มีอะไรบ้าง

 **ตอบ** ให้จังหวัดจัดตั้งศูนย์ดำรงธรรมขึ้นในจังหวัดเพื่อ

 ๑) ทำหน้าที่รับเรื่องร้องเรียนร้องทุกข์

 ๒) ให้บริการข้อมูลข่าวสาร

 ๓) ให้คำปรึกษา

 ๔) รับเรื่องปัญหาความต้องการและข้อเสนอแนะของประชาชน

 ๕) เป็นศูนย์บริการร่วม ตามมาตรา 32 แห่งพระราชกฤษฎีกาว่าด้วยหลักเกณฑ์และวิธีการบริหาร

 จัดการบ้านเมืองที่ดี พ.ศ. 2546

๖. มติคณะรัฐมนตรี 25 ตุลาคม 2559 เรื่อง การจัดตั้งศูนย์ดำรงธรรมอำเภอ มีเนื้อหาสาระว่าอย่างไร

 **ตอบ** 1. **ให้ มท. ดำเนินการตามหนังสือ มท. ด่วนที่สุด ที่ มท 0307.2/ว2417 ลงวันที่ 22 สิงหาคม**

 **2557 ต่อไป** แต่เพื่อให้มีการจัดตั้งศูนย์ดำรงธรรมขึ้นในอำเภอเป็นไปตามประกาศ คสช. ฉบับที่

 96/2557 **ให้ผู้ว่าราชการจังหวัดออกคำสั่งจัดตั้งศูนย์ดำรงธรรมขึ้นในอำเภอ**และกำหนดให้

 ส่วนราชการที่เกี่ยวข้องให้ความร่วมมือและช่วยเหลือนายอำเภอในการแก้ไขปัญหาความเดือดร้อน

 ของประชาชนที่มีสาเหตุจากการร้องเรียนร้องทุกข์

 2. **ให้ มท. เกลี่ยอัตรากำลังที่มีไปสนับสนุน**การดำเนินการตามข้อ 1

 3. ในการดำเนินการตามข้อ 1 **ให้ผู้ว่าราชการจังหวัดมอบอำนาจตามประกาศ คสช.ที่**

 **96/2557 ให้แก่นายอำเภอเพื่อให้ศูนย์ดำรงธรรมที่จัดตั้งขึ้น**สามารถดำเนินการแก้ไขปัญหา

 ความเดือดร้อนของประชาชนที่มีสาเหตุจากการร้องเรียน ร้องทุกข์ได้อย่างรวดเร็วมีประสิทธิภาพ

 และทันต่อสถานการณ์

 4. เมื่อศูนย์ดำรงธรรมอำเภอตามข้อ 1 ดำเนินการไประยะหนึ่ง**แล้ว ให้ มท. พิจารณาถึงความ**

 **จำเป็นเหมาะสมในการคงอยู่ระหว่างศูนย์ดำรงธรรมจังหวัดกับศูนย์ดำรงธรรมอำเภอ**

๗. หนังสือ มท. ด่วนที่สุด ที่ มท 0307.2/ว2417 ลงวันที่ 22 สิงหาคม 2557 มีเนื้อหาสาระว่าอย่างไร

 **ตอบ** ให้อำเภอเปลี่ยนชื่อศูนย์อำนวยความเป็นธรรมอำเภอ เป็น “ศูนย์ดำรงธรรมอำเภอ”และปรับปรุงโครงสร้าง ภารกิจ อำนาจหน้าที่ให้สอดคล้องกับศูนย์ดำรงธรรมจังหวัด โดยเพิ่มเติมประเภทบริการ ได้แก่ งานบริการข้อมูลข่าวสาร การรับเรื่องปัญหาความต้องการและข้อเสนอแนะ และเป็นศูนย์บริการร่วมแบบเบ็ดเสร็จตามความเหมาะสมของสภาพพื้นที่

๘. ศูนย์ดำรงธรรมอำเภอ ตามหนังสือ มท. ด่วนที่สุด ที่ มท 0307.2/ว2417 ลงวันที่ 22 สิงหาคม 2557

มีโครงสร้างอย่างไร

 **ตอบ** ประกอบด้วยคณะกรรมการอำนวยการศูนย์ดำรงธรรม และชุดปฏิบัติการประจำตำบล (ชปต.) ทุกตำบล

๙. คณะกรรมการอำนวยการศูนย์ดำรงธรรมอำเภอ มีโครงสร้าง อำนาจหน้าที่อย่างไร

 **ตอบ** ๑) โครงสร้างคณะกรรมการอำนวยการศูนย์ดำรงธรรม มีนายอำเภอเป็นผู้อำนวยการศูนย์ หัวหน้าส่วนราชการทุกหน่วยในอำเภอ ผู้บริหาร อปท. ภาคเอกชน เป็นกรรมการตามความเหมาะสม และปลัดอำเภอหัวหน้าฝ่ายอำนวยความเป็นธรรม เป็นกรรมการและเลขานุการ โดยให้เชิญผู้แทนหน่วยทหาร/ กอ.รมน. ในพื้นที่เป็นที่ปรึกษา ด้วย

 ๒) อำนาจหน้าที่ของคณะกรรมการอำนวยการศูนย์ดำรงธรรม

 (๑) อำนวยการ กำหนดแนวทางการดำเนินงาน และสั่งการ เพื่อมอบภารกิจให้ชุดปฏิบัติการตำบล (ชปต.)

 (๒) ดำเนินการแก้ไขปัญหาในกรอบอำนาจหน้าที่ เช่น การอำนวยความเป็นธรรม ทางแพ่ง อาญา และปกครอง /การรับเรื่องร้องทุกข์/เบาะแสการกระทำผิดกฎหมาย /ให้คำปรึกษาแนะนำด้านต่าง ๆ ให้บริการข้อมูลข่าวสาร และบริการแบบเบ็ดเสร็จ

 (๓) กรณีปัญหามีความซับซ้อนหรือเกินศักยภาพของคณะกรรมการอำนวยการศูนย์ฯ ให้รายงานศูนย์ดำรงธรรมจังหวัดพิจารณาดำเนินการต่อไป

1. การติดตามผลการดำเนินงานและแจ้งให้ผู้รับบริการทราบ

๑๐. ชุดปฏิบัติการประจำตำบล (ชปต.) มีโครงสร้าง อำนาจหน้าที่อย่างไร

 **ตอบ** ๑) ชุดปฏิบัติการประจำตำบล (ชปต.) เป็นหน่วยเคลื่อนที่เร็วของศูนย์ดำรงธรรมอำเภอ โดยมีปลัดอำเภอหรือหัวหน้าส่วนราชการอำเภอหรือข้าราชการที่นายอำเภอเห็นว่าเหมาะสมเป็นหัวหน้าชุด และให้มีข้าราชการที่ทำงานอยู่ในตำบล หมู่บ้าน รวมทั้งกำนัน ผู้ใหญ่บ้าน คณะกรรมการหมู่บ้าน (กม.) ผู้แทน อปท. ในพื้นที่ หรืออาสาสมัครภาคประชาชนที่มีจิตอาสาต่างๆ ตลอดจนผู้นำศาสนา เช่น พระ หรืออิหม่าม ที่ประชาชนศรัทธา มาร่วมเป็นกลไกการทำงานให้กับชุดปฏิบัติการประจำตำบล (ชปต.)

 ๒) อำนาจหน้าที่ของชุดปฏิบัติการประจำตำบล (ชปต.)

 (๑) ตรวจสอบข้อเท็จจริงของปัญหา ความต้องการ หรือข้อเรียกร้องของประชาชนในตำบล หมู่บ้าน และดำเนินการไกล่เกลี่ย แก้ไขปัญหา หรือให้ความช่วยเหลือให้ได้ข้อยุติ

 (๒) ทำงานเชิงรุกโดยการสำรวจปัญหา หรือความต้องการของพื้นที่ตำบล หมู่บ้านนั้น ๆ เพื่อเสนอให้ส่วนราชการเข้าไปแก้ไขก่อนเกิดข้อเรียกร้อง/ร้องเรียน หรือปัญหาความขัดแย้ง

 (๓) กรณีปัญหามีความซับซ้อนหรือเกินศักยภาพของคณะทำงาน ชปต. ให้รายงานคณะทำงานอำนวยการศูนย์ฯ พิจารณาดำเนินการต่อไป

1. ติดตามผลการดำเนินงานและแจ้งให้ผู้ร้อง/ ผู้รับบริการทราบ
2. ปฏิบัติงานอื่นๆ ตามที่นายอำเภอหรือคณะกรรมการอำนวยการศูนย์ฯ มอบหมาย